
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par Līgumu par valstu darbības principiem kosmosa, tostarp Mēness un citu debess ķermeņu, izpētē un izmantošanā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Saskaņā ar Ministru kabineta 2024. gada 9. aprīļa sēdes protokollēmuma (prot. Nr.15 59.§) “Latvijas Republikas nacionālā pozīcija “Par Latvijas pievienošanos ANO komitejā par kosmosa izmantošanu miermīlīgiem mērķiem (COPUOS)” protokollēmuma 5. punktā Izglītības un zinātnes ministrijai doto uzdevumu divu mēnešu laikā uzsākt nepieciešamās darbības, lai pievienotos 1967.gada Līgumam par valstu darbības principiem kosmosa, tostarp Mēness un citu debess ķermeņu, izpētē un izmantošanā". 
1.2. Mērķis
Mērķa apraksts
Likumprojekta mērķis ir pievienoties Līgumam par valstu darbības principiem kosmosa, tostarp Mēness un citu debess ķermeņu, izpētē un izmantošanā (Treaty on Principles Governing the Activities of States in the Exploration and Use of Outer Space, including the Moon and Other Celestial Bodies) (turpmāk – Līgums), kas tika parakstīts Londonā, Maskavā un Vašingtonā 1967. gada 27. janvārī un stājās spēkā 1967. gada 10. oktobrī.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
2024.gada 9.aprīlī Ministru kabinets pieņēma lēmumu pievienoties ANO komitejai par kosmosa izmantošanu miermīlīgiem mērķiem (turpmāk – COPUOS). COPUOS darbība balstās uz pieciem ANO līgumiem kosmosa jomā un tajos iekļautajiem principiem. Lielākā daļa COPUOS dalībvalstu ir ratificējušas vismaz vienu no pieciem līgumiem un COPUOS komiteja aicina potenciālās dalībvalstis, iestājoties COPOUS, ratificēt kosmosa līgumus, kuri ir tās darba metožu pamatā. Līgums nodrošina pamata tiesisko regulējumu darbībām kosmosā, lai veicinātu kosmosa izmantošanu miermīlīgiem nolūkiem, tostarp nosakot ka kosmoss ir brīvi pētāms un izmantojams visām valstīm, aizliedzot kosmosā izvietot kodolieročus, nepieļaujot bruņošanās sacensību kosmosā un neļaujot nevienai valstij pretendēt uz suverenitāti pār jebkuru debess ķermeni. Līgums ir būtisks, lai uzturētu mieru, drošību, mazinātu konfliktu riskus un veicinātu sadarbību, ņemot vērā pieaugošo interesi kosmosa izmantošanai dažādiem mērķiem. Līgums veicina ilgtspējīgu praksi un vienlīdzīgu piekļuvi kosmosa resursiem, nodrošinot ieguvumu kopīgu izmantošanu.

Pieaugot valstu un privātā sektora pārstāvju interesēm un aktivitātēm kosmosa domēnā, sadarbība kļūst būtiska zināšanu, tehnoloģiju un resursu apmaiņai. Ņemot vērā straujo jauno tehnoloģiju attīstību, starptautiskās drošības izaicinājumus un kosmosa komercializāciju, valstis un citi aktori saskaras ar jauniem izaicinājumiem, tostarp, kosmosa satiksmes pārvaldību, resursu izmantošanu un kosmosa militarizāciju.

Līdz 2023. gadam Līgumu ir ratificējušas 113 valstis. Latvija līdz šim nav pievienojusies nevienam no ANO līgumiem kosmosa jomā. Pievienošanās Līgumam demonstrēs Latvijas atbalstu noteikumos balstītai starptautiskajai kārtībai un apņemšanos sadarboties un uzņemties atbildību kosmosa izmantošanai miermīlīgiem mērķiem, ņemot vērā tās  strauji augošo kosmosa nozari. Līguma ratifikācija pirms Latvijas dalības COPUOS apstiprināšanas apliecinās Latvijas izpratni par tās atbildību pār tās aktivitātēm kosmosa jomā un apstiprinās tās nopietno attieksmi pret iestāšanos un darbu COPUOS.
Problēmas un risinājumi
Problēmas apraksts
Latvija ir vienīgā Eiropas Savienības dalībvalsts un viena no dažām NATO dalībvalstīm, kas nav pievienojusies Līgumam.
Risinājuma apraksts
Likumprojekts ir sagatavots, lai ratificētu Līgumu. Līguma 14. panta ceturtā daļa noteic, ka attiecībā uz valstīm, kuru ratifikācijas vai pievienošanās dokumenti tiek deponēti pēc tā stāšanās spēkā, tas stājas spēkā dienā, kad deponēti to ratifikācijas vai pievienošanās dokumenti.
Vai ir izvērtēti alternatīvie risinājumi?
Jā
Apraksts
Alternatīvs risinājums ir neratificēt Līgumu, kas samazina Latvijas izredzes pievienoties COPUOS
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Nē
5.2. Citas starptautiskās saistības
Vai ir attiecināms?
Jā
Starptautiskā dokumenta nosaukums
Līgums par valstu darbības principiem kosmosa, tostarp Mēness un citu debess ķermeņu, izpētē un izmantošanā
Apraksts
Līguma galvenie punkti paredz, ka ir aizliegta kodolieroču izvietošanu kosmosā, ierobežo Mēness un citu debess ķermeņu izmantošanu tikai miermīlīgiem nolūkiem, nosaka, ka kosmoss ir brīvi pētāms un izmantojams visām tautām, un nepieļauj valstu suverenitātes izplatīšanu uz kosmosu vai kādu debess ķermeni.
5.3. Cita informācija
Apraksts
Latvijai šobrīd nav spēju, lai patstāvīgi izmantotu Mēnesi un citu debess ķermeņus un Latvija neplāno pārredzamā nākotnē tādas spējas attīstīt. Tāpat Latvijai nav spēju un pārredzamā nākotnē neplāno palaist kosmosā, tostarp uz Mēness vai citiem debess ķermeņiem, kādu objektu. Latvijai šobrīd nav arī astronautu un kodolieroču un Latvija pārredzamā nākotnē neplāno šādas spējas attīstīt. 
5.5. 2. tabula. Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei
	Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums
	Līgums par valstu darbības principiem kosmosa, tostarp Mēness un citu debess ķermeņu, izpētē un izmantošanā

	Starptautiskās saistības pasākums/uzdevums
	Projekta vienība, ar ko izpilda A minēto
	Tiek pārņemts pilnībā vai daļēji

	A
	B
	C

	Kosmosu, tostarp Mēnesi un citus debess ķermeņus, valstis nevar piesavināties, pamatojoties uz suverenitātes prasību, izmantošanu vai okupāciju, vai izmantojot citus līdzekļus. (Līguma 2.pants) 
	Nav nepieciešami papildu saistību izpildes pasākumi
	Pārņemtas pilnībā

	Mēness un citu debess ķermeņu, izpētes un izmantošanas darbības veikt saskaņā ar starptautiskajām tiesībām, tostarp saskaņā ar Apvienoto Nāciju Organizācijas Statūtiem. (Līguma 3.pants) 
	Nav nepieciešami papildu saistību izpildes pasākumi
	Pārņemtas pilnībā

	Līguma dalībvalstis apņemas nepalaist Zemes orbītā jebkādus objektus, uz kuriem uzstādīti kodolieroči vai citu veidu masu iznīcināšanas ieroči, kā arī neuzstādīt šādus ieročus uz debess ķermeņiem vai jebkādā citā veidā izvietot šādus ieročus kosmosā. (Līguma 4.pants pirmais teikums) 
	Nav nepieciešami papildu saistību izpildes pasākumi
	Pārņemtas pilnībā

	Visas Līguma dalībvalstis Mēnesi un citus debess ķermeņus izmanto tikai miermīlīgiem mērķiem. Uz debess ķermeņiem aizliegts ierīkot militāras bāzes, iekārtas un nocietinājumus, izmēģināt visu veidu ieročus un rīkot militārus manevrus. (Līguma 4.pants otrais teikums) 
	Nav nepieciešami papildu saistību izpildes pasākumi
	Pārņemtas pilnībā

	Līguma dalībvalstis uzskata astronautus par cilvēces sūtņiem kosmosā un sniedz viņiem visu iespējamo palīdzību nelaimes un briesmu gadījumā vai veicot avārijas nosēšanos citas dalībvalstis teritorijā vai atklātā jūrā. Veicot šādu nosēšanos, astronauti nekavējoties un droši jāatgriež viņu kosmiskā aparāta reģistrācijas valstī. (Līguma 5.pants pirmais teikums) 
	Nav nepieciešami papildu saistību izpildes pasākumi
	Pārņemtas pilnībā

	Veicot darbības kosmosā vai uz debess ķermeņiem, vienas dalībvalsts astronauti sniedz visu iespējamo palīdzību citu dalībvalstu astronautiem. (Līguma 5.pants otrais teikums) 
 
	Nav nepieciešami papildu saistību izpildes pasākumi
	Pārņemtas pilnībā

	Līguma dalībvalstis nekavējoties informē citas Līguma dalībvalstis vai Apvienoto Nāciju Organizācijas ģenerālsekretāru par visām parādībām, ko tās atklājušas kosmosā, uz Mēness vai citiem debess ķermeņiem, kuras varētu apdraudēt astronautu dzīvību vai veselību. (Līguma 5.pants trešais teikums) 
	Nav nepieciešami papildu saistību izpildes pasākumi
	Pārņemtas pilnībā

	Līguma dalībvalstis uzņemas starptautisku atbildību par valsts darbībām kosmosā, tostarp uz Mēness un citiem debess ķermeņiem neatkarīgi no tā, vai šādas darbības veic valsts iestādes vai nevalstiskas struktūras, un nodrošina, ka valsts darbības tiek veiktas saskaņā ar šajā līgumā izklāstītajiem noteikumiem. (Līguma 6.pants pirmais teikums) 
	Nav nepieciešami papildu saistību izpildes pasākumi
	Pārņemtas pilnībā

	Katra Līguma dalībvalsts, kas palaiž kosmosā, tostarp uz Mēness vai citiem debess ķermeņiem, kādu objektu vai nodrošina šādu palaišanu, un katra dalībvalsts, no kuras teritorijas vai iekārtas ir palaists kāds objekts, uzņemas starptautisku atbildību par kaitējumu, ko šāds objekts vai tā sastāvdaļas uz Zemes, gaisā vai kosmosā, tostarp uz Mēness un citiem debess ķermeņiem nodarījis citai Līguma dalībvalstij vai tās fiziskai vai juridiskai personai. (Līguma 7.pants) 
	Nav nepieciešami papildu saistību izpildes pasākumi
	Pārņemtas pilnībā

	Līguma dalībvalsts, kura reģistrā atrodas kosmosā palaists objekts, saglabā jurisdikciju un kontroli pār šo objektu un visu tā personālu, kamēr tas atrodas kosmosā vai uz debess ķermeņa. (Līguma 8.pants, pirmais teikums)
	Nav nepieciešami papildu saistību izpildes pasākumi
	Pārņemtas pilnībā

	Pētot un izmantojot kosmosu, tostarp Mēnesi un citus debess ķermeņus, Līguma dalībvalstis rīkojas saskaņā ar sadarbības un savstarpējas palīdzības principiem un visas darbības kosmosā, tostarp uz Mēness un citiem debess ķermeņiem veic, pienācīgi ievērojot visu pārējo Līguma dalībvalstu intereses. (Līguma 9.pants pirmais teikums) 
	Nav nepieciešami papildu saistību izpildes pasākumi
	Pārņemtas pilnībā

	Līguma dalībvalstis kosmosa, tostarp Mēness un citu debess ķermeņu pētījumus un izpēti veic tā, lai nepieļautu kaitīgu piesārņošanu un nelabvēlīgas Zemes vides izmaiņas, ko rada ārpuszemes vielu ievešana, un vajadzības gadījumā šajā nolūkā pieņem attiecīgus pasākumus.(Līguma 9.pants otrais teikums) 
	Nav nepieciešami papildu saistību izpildes pasākumi
	Pārņemtas pilnībā

	Saskaņā ar šā Līguma mērķiem, lai veicinātu starptautisko sadarbību kosmosa, tostarp Mēness un citu debess ķermeņu izpētes un izmantošanas jomā, Līguma dalībvalstis vienlīdzīgi izskata visus citu Līguma dalībvalstu lūgumus dot iespēju novērot šo valstu palaisto kosmosa objektu lidojumus. (Līguma 10.pants pirmais teikums) 
 
	Nav nepieciešami papildu saistību izpildes pasākumi
	Pārņemtas pilnībā

	Lai veicinātu starptautisko sadarbību kosmosa miermīlīgas izpētes un izmantošanas jomā, Līguma dalībvalstis, kas veic darbības kosmosā, tostarp uz Mēness un citiem debess ķermeņiem, piekrīt maksimāli iespējamā un izpildāmā apmērā informēt Apvienoto Nāciju Organizācijas ģenerālsekretāru, sabiedrību un starptautiskās zinātnieku aprindas par šādu darbību specifiku, izpildi, atrašanās vietām un rezultātiem. (Līguma 11.pants)
	Nav nepieciešami papildu saistību izpildes pasākumi
	Pārņemtas pilnībā

	Saskaņā ar savstarpīguma principu visām stacijām, iekārtām, aprīkojumam un kosmiskajiem aparātiem uz Mēness un citiem debess ķermeņiem jābūt brīvi piekļūstamiem citu Līguma dalībvalstu pārstāvjiem. (Līguma 12.pants) 
	Nav nepieciešami papildu saistību izpildes pasākumi
	Pārņemtas pilnībā

	Visus praktiskos jautājumus, kas rodas saistībā ar darbībām, ko starptautiskas starpvaldību organizācijas veic, lai pētītu un izmantotu kosmosu, tostarp Mēnesi un citus debess ķermeņus, Līguma dalībvalstis risina vai nu kopā ar attiecīgu starpvaldību organizāciju, vai ar vienu vai vairākām valstīm, kuras ir šīs starptautiskās organizācijas locekles un kuras ir šā līguma dalībvalstis. (Līguma 13.pants otrais teikums) 
	Nav nepieciešami papildu saistību izpildes pasākumi
	Pārņemtas pilnībā

	Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām
	Nav 

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Ārlietu ministrija, Ekonomikas ministrija
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Izglītības un zinātnes ministrija
Ekonomikas ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Jā
	Izglītības un zinātnes ministrijas un Ekonomikas ministrijas ekspertiem jāapmeklē ANO COPUOS un citas saistīto komiteju sanāksmes. 


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

